CELEX: 32016D2118
Language: fi
Date: 2016-10-28 00:00:00
Title: Neuvoston päätös (EU) 2016/2118, annettu 28 päivänä lokakuuta 2016, Euroopan unionin ja sen jäsenvaltioiden sekä Kanadan välisen strategisen kumppanuussopimuksen allekirjoittamisesta unionin puolesta ja kyseisen sopimuksen väliaikaisesta soveltamisesta

3.12.2016   
            
            
               FI
            
            
               Euroopan unionin virallinen lehti
            
            
               L 329/43
            
         NEUVOSTON PÄÄTÖS (EU) 2016/2118,
   annettu 28 päivänä lokakuuta 2016,
   Euroopan unionin ja sen jäsenvaltioiden sekä Kanadan välisen strategisen kumppanuussopimuksen allekirjoittamisesta unionin puolesta ja kyseisen sopimuksen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan ja 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 212 artiklan 1 kohdan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
   sekä katsoo seuraavaa:
   
               (1)
            
            
               Neuvosto valtuutti 8 päivänä joulukuuta 2010 komission ja korkean edustajan aloittamaan Kanadan kanssa neuvottelut puitesopimuksesta, jolla on tarkoitus korvata EU:n ja Kanadan suhteista vuonna 1996 annettu yhteinen poliittinen julistus.
            
         
               (2)
            
            
               Ottaen huomioon osapuolten läheiset historialliset siteet ja vähitellen tiivistyvät yhteydet sekä niiden halu lujittaa ja laajentaa suhteitaan kunnianhimoisesti ja innovatiivisesti Euroopan unionin ja sen jäsenvaltioiden sekä Kanadan välistä strategista kumppanuussopimusta, jäljempänä ’sopimus’, koskevat neuvottelut saatettiin menestyksekkäästi päätökseen, kun sopimus parafoitiin 8 päivänä syyskuuta 2014 Ottawassa.
            
         
               (3)
            
            
               Sopimuksen 30 artiklassa määrätään sopimuksen väliaikaisesta soveltamisesta ennen sen voimaantuloa.
            
         
               (4)
            
            
               Sopimus olisi allekirjoitettava unionin puolesta. Sopimusta olisi osittain sovellettava väliaikaisesti sen 30 artiklan mukaisesti, kunnes sen tekemistä varten tarvittavat menettelyt on saatettu päätökseen.
            
         
               (5)
            
            
               Sopimuksen allekirjoittaminen unionin puolesta ja sen osien väliaikainen soveltaminen eivät vaikuta perussopimusten mukaiseen unionin ja sen jäsenvaltioiden väliseen toimivallan jakoon,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan lupa allekirjoittaa Euroopan unionin ja sen jäsenvaltioiden sekä Kanadan välinen strateginen kumppanuussopimus unionin puolesta sillä varauksella, että mainitun sopimuksen tekeminen saatetaan päätökseen.
   2.   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   1.   Ennen sopimuksen voimaantuloa unionin ja Kanadan välillä sovelletaan väliaikaisesti sopimuksen seuraavia osia sopimuksen 30 artiklan mukaisesti ja edellyttäen, että siinä tarkoitetut ilmoitukset on annettu, mutta vain siltä osin kuin ne kattavat unionin toimivaltaan kuuluvia asioita, mukaan lukien asiat, jotka kuuluvat unionin toimivaltaan määritellä ja toteuttaa yhteistä ulko- ja turvallisuuspolitiikkaa:
   
               a)
            
            
               I osasto: 1 artikla;
            
         
               b)
            
            
               II osasto: 2 artikla;
            
         
               c)
            
            
               III osasto: 4 artiklan 1 kohta, 5 artikla ja 7 artiklan b alakohta;
            
         
               d)
            
            
               IV osasto:
               
                           —
                        
                        
                           9 artikla, 10 artiklan 2 ja 3 kohta, 12 artiklan 4, 5 ja 10 kohta sekä 14, 15, 16 ja 17 artikla;
                        
                     
                           —
                        
                        
                           12 artiklan 6, 7, 8 ja 9 kohta sekä 13 artikla siltä osin kuin nämä säännökset rajoittuvat asioihin, joissa unioni on jo käyttänyt toimivaltaansa sisäisesti;
                        
                     
         
               e)
            
            
               V osasto: 23 artiklan 2 kohta;
            
         
               f)
            
            
               VI osasto: 26, 27 ja 28 artikla;
            
         
               g)
            
            
               VII osasto: 29, 30, 31, 32, 33 ja 34 artikla siltä osin kuin nämä säännökset rajoittuvat sopimuksen väliaikaisen soveltamisen turvaamiseen.
            
         2.   Neuvoston pääsihteeristö julkaisee päivän, josta alkaen sopimusta sovelletaan väliaikaisesti, Euroopan unionin virallisessa lehdessä.
   4 artikla
   Tämä päätös tulee voimaan sitä päivää seuraavana päivänä, jona se hyväksytään.
   
      Tehty Brysselissä 28 päivänä lokakuuta 2016.
      
         
            Neuvoston puolesta
         
         
            Puheenjohtaja
         
         M. LAJČÁK